У сталічным Палацы мастацтва праходзіць выстаўка “Восеньскі салон з “Белгазпрамбанкам”. “Восеньскі салон…” — выстаўка-продаж. У ёй бяруць удзел 90 маладых мастакоў, якіх эксперты банка вылучылі як найлепшых, як самых перспектыўных у сваёй узроставай групе. На інфармацыйных шыльдачках, што побач з карцінамі, скульптурамі, графічнымі аркушамі, іншымі ўзорамі творчасці, акрамя імя творцы, назвы работы і матэрыялу, у якім яна выканана, прысутнічае яшчэ і лічба ў беларускіх рублях, у якую аўтар ацаніў сваю працу. Гэтыя шыльдачкі наведвальнікі выстаўкі разглядаюць не менш, а мо і больш пільна, чым самі творы.